**A Goodyear a fagyos telet az egész világon az emberek**

**kedvenc téli helyeiről készített fényképekkel ünnepli**

#MyWinterFeelGoodPlace, ahol az inspiráló téli úti célokat ünnepeljük és osztjuk meg egymással online

**Helyszín, ország, 2015. október 27. –** A tél idén korán érkezik, Európa egyes pontjain már leesett az első hó, ezért a Goodyear a tél szépségét a közösségi médián keresztül és a valódi életben is ünnepli. A fogyasztók a közösségi médián keresztül feltölthetik a kedvenc téli helyszíneikről készített fényképeket és videókat a világ bármely pontjáról az ún. „My Winter Feel Good Place” platformra, és téli nyereményeket nyerhetnek a Goodyeartól. A platform automatikusan összegyűjti az összes képet, és elhelyezi őket egy digitálisan készített térképen, így láthatóvá válik, hogy az emberek hol érzik jól magukat télen az egész világon.

Az emberek a képeket az Instagramon, Facebookon vagy Twitteren keresztül a #MyWinterFeelGoodPlace címkével beküldött képek és videók segítségével tölthetik fel a platformra, és válhatnak jogosulttá a nyereményekre, például a Goodyear által fizetett téli utazásra az általuk kiválasztott helyszínre[[1]](#footnote-1).

Továbbá, a Goodyear a kampányt Németországban nyitotta meg, ahol egy óriási hógömb segítségével keltette életre a tél csodáit az egyik város forgalmas terén, ahol minden járókelő átsétálhat a hógömbön, egyedi, kellemes pillanatokat szerezve így, melyeket megoszthat másokkal!

Annak a helynek a fontosságát, ahol valaki jól érzi magát, nem lehet túlértékelni. Dr. Tsivrikos, a londoni University College szakembere[[2]](#footnote-2) szerint: „Ha valaki megtalálja azt a helyet, ahol jól érzi magát, az fontos pszichológiai előnyökkel járhat az illető hangulatára, érzéseire és általános teljesítményére nézve. Mert miközben olyan helyeken/környezetekben bújunk meg, amelyeket pszichológiai szempontból biztonságosnak vélünk, az emberek testüket és elméjüket is felfrissíthetik, ha eltávolodnak a munkával kapcsolatos vagy személyes stresszhatásoktól.”

„Ez a kampány, az önmegvalósítás mellett, elsősorban a „jó érzéseket szül" fogalmának lényegét szeretné megragadni, és azt sugározza, hogy a Goodyear a körülményektől függetlenül mindig nyugalmat biztosít, bárhová is szeretne menni” – mondja Alexis Bortoluzzi, a Consumer EMEA Goodyear Dunlop marketingigazgatója. „Mivel már most láthatóak a jelei, hogy a tél korán érkezik Európába, különösen várjuk azokat a gyönyörű képeket, amelyeket az idei tél tartogat számunkra.”

A Goodyearról   
A Goodyear a világ egyik legnagyobb gumiabroncsgyártó vállalata. A cég termékeit 22 ország 49 gyárában állítják elő, alkalmazottainak száma meghaladja a 66 000-et. A cég az ohiói Akronban és a luxemburgi Colmar-Bergben található két innovációs központjában a legmodernebb termékek és szolgáltatások kifejlesztésén dolgozik, melyek műszaki és teljesítménynormákat jelentenek az iparágban. További információk a Goodyear vállalatról és termékeiről a [www.goodyear.com/corporate](http://www.goodyear.com/corporate) webhelyen találhatók.

1. Oda-vissza útra jogosító utazás egy téli helyszínre, mely tartalmazza a szállást, a teljes ellátást és a jegyeket. Az utazást a díj odaítélésétől számított 12 hónapon belül kell megkezdeni, és a teljes utazás költsége a két fő részére nem haladhatja meg a 6000 eurót. [↑](#footnote-ref-1)
2. Idézet Dr. Tsivrikostól, a londoni University College utazási pszichológiára szakosodott fogyasztói és üzleti pszichológustól. [↑](#footnote-ref-2)